Monoporeia

Monoporeia er en av to slektene av såkalt istidskreps eller «istidsrelikter», og lever i ferskvann i elver og sjøer i Europa. Under tidligere glaciale forhold levde de i smeltevannssjøer, men er siden forvist til begrensede refugier. Monoporeia er det europeiske motstykket til slekten Diporeia, som lever på samme vis i Nord-Amerika. 

Gruppens arter er bentiske bunndyr med relativt små øyne. Det er to arter: Flatbent istidskreps (Monoporeia affinis) lever i Nordeninklusive Polen, Sverige, Estland og Norge. Arten Monoporeia microphthalma (beskrevet av nordmannen G. O. Sars i 1896) lever i og rundt Det kaspiske hav.

Gruppens taksonomi 
Gruppen tilhører underordenen Gammaridea, som er en type amfipoder. Gruppen ble første gang beskrevet av Bousfield i 1989. 
En moderne systematikken for den lille gruppen gis nedenfor i lys av 2013-revisjonen med basis i  WoRMS-databasen.

 Rekke: KREPSDYR (Crustacea) - 67 000 arter
 KLASSE storkreps (Malacostraca) - +25 000 arter Latreille, 1802
 Underklasse Eumalacostraca Grobben, 1892
 Overorden Peracarida Calman, 1904
 Orden amfipoder (Amphipoda) - 9 000 arter, 1 900 i ferskvann Latreille, 1816
 Underorden Gammaridea - 4 overfamilier, 59 familier Latreille, 1802
 Overfamilie Pontoporeioidea  Dana, 1853
 Familie Pontoporeiidae Dana, 1853
 Slekt Monoporeia  Bousfield, 1989
 Flatbent istidskreps (Monoporeia affinis)  (Lindström, 1855) = Monoporeia gurjanovae  (Birula, 1937) = Pontoporeia affinis Lindström, 1855 = Pontoporeia weltneri  Ekman, 1913 - ferskvann, brakkvann, Østersjøen, Nordsjøen
 Monoporeia microphthalma (Sars, 1896) = Pontoporeia microphthalma  G.O. Sars, 1896 - brakkvann, Kaspiske hav

Referanser

Eksterne lenker 
 

Amfipoder
Krepsdyr formelt beskrevet i 1853
Dyr formelt beskrevet av James Dwight Dana